Foto: Advokatlat palatasi matbuot xizmati Shuhrat Sodiqov O‘zbekiston Advokatlar palatasiga rais etib saylandi. Bu haqda palata matbuot xizmati xabar berdi. U Adliya vaziri kiritgan taqdimnomaga binoan, 18 noyabr kunidagi Advokatlar palatasining IV konferensiyasida Advokatlar palatasi raisi etib saylandi. Bunga qadar Advokatlar palatasi raisining birinchi o‘rinbosari lavozimida ishlab kelayotgan edi. Shuhrat Sodiqov1962 yilda Samarqand viloyatida tug‘ilgan, 1988 yilda Samarqand davlat universitetini tamomlagan. U o‘z mehnat faoliyatini turli xil tashkilotlarda huquqshunos, advokatlik tuzilmalarida advokat, Xalq deputatlari Samarqand viloyat kengashi deputati, Xalq deputatlari Samarqand viloyat kengashining Sud-huquq masalalari bo‘yicha komissiyasi raisi lavozimlarida faoliyat olib borgan. Advokatlar palatasiga 2018 yil noyabridan buyon Alim Ernazarov raislik qilib kelayotgandi.